
 4.5.2017
 BG
 Официален вестник на Европейския съюз
 L 115/43
 РЕГЛАМЕНТ ЗА ИЗПЪЛНЕНИЕ (ЕС) 2017/772 НА КОМИСИЯТА
 от 3 май 2017 година
 за изменение на Регламент за изпълнение (ЕС) No 908/2014 по отношение на списъка с мерки, при които е необходимо да се публикува определена информация относно бенефициерите
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 114 от него,
 като има предвид, че:
 (1)
 Съгласно член 111, параграф 1 от Регламент (ЕС) No 1306/2013 държавите членки са длъжни да публикуват информация относно бенефициерите на Европейския фонд за гарантиране на земеделието и Европейския земеделски фонд за развитие на селските райони, която съдържа, наред с останалото, изплатените суми по всяка мярка, финансирана от тези фондове, както и естеството и описанието на всяка мярка.
 (2)
 В член 57 от Регламент за изпълнение (ЕС) No 908/2014 на Комисията (2) се предвиждат допълнителни сведения, които трябва да се публикуват във връзка с тези мерки, списък на които се съдържа в приложение XIII към същия регламент.
 (3)
 В отговор на наложената от Русия забрана върху вноса на селскостопански продукти и храни с произход от Европейския съюз и на по-ниския растеж на световното търсене на мляко и млечни продукти предимно поради спада на вноса от страна на Китай, в съответствие с член 219, параграф 1 от Регламент (ЕС) No 1308/2013 на Европейския парламент и на Съвета (3) Комисията прие мерки, които са необходими за справяне със съответната пазарна ситуация в секторите на животновъдството. Тези мерки са предвидени в делегирани регламенти (ЕС) 2015/1853 (4), (ЕС) 2016/1612 (5) и (ЕС) 2016/1613 (6) на Комисията. Тези мерки бяха въведени като мерки в подкрепа на селскостопанските пазари в съответствие с член 4, параграф 1, буква а) от Регламент (ЕС) No 1306/2013 и са в сила за бюджетната 2016 или 2017 година, но не се съдържат в списъка в приложение XIII към Регламент за изпълнение (ЕС) No 908/2014. Поради това е целесъобразно да бъдат включени в този списък.
 (4)
 Поради това Регламент за изпълнение (ЕС) No 908/2014 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета по земеделските фондове,
 ПРИЕ НАСТОЯЩИЯ РЕГЛАМЕНТ:
 Член 1
 В приложение XIII към Регламент за изпълнение (ЕС) No 908/2014 се добавя следната точка 10:
 „10.
 Мерките, въведени в секторите на животновъдството съгласно член 219, параграф 1 от Регламент (ЕС) No 1308/2013 като мерки в подкрепа на селскостопанските пазари в съответствие с член 4, параграф 1, буква а) от Регламент (ЕС) No 1306/2013.“
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
